CELEX: 32008R0597
Language: lv
Date: 2008-06-24 00:00:00
Title: Komisijas Regula (EK) Nr. 597/2008 ( 2008. gada 24. jūnijs ), ar ko groza Regulu (EK) Nr. 372/2007, ar ko nosaka pagaidu migrācijas robežas attiecībā uz plastifikatoriem tādās vāku starplikās, kuras paredzētas saskarei ar pārtikas produktiem (Dokuments attiecas uz EEZ)

25.6.2008   
            
            
               LV
            
            
               Eiropas Savienības Oficiālais Vēstnesis
            
            
               L 164/12
            
         
      KOMISIJAS REGULA (EK) Nr. 597/2008
   (2008. gada 24. jūnijs),
   ar ko groza Regulu (EK) Nr. 372/2007, ar ko nosaka pagaidu migrācijas robežas attiecībā uz plastifikatoriem tādās vāku starplikās, kuras paredzētas saskarei ar pārtikas produktiem
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2004. gada 27. oktobra Regulu (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (1) un jo īpaši tās 5. panta 1. punktu,
   tā kā:
   
               (1)
            
            
               Komisijas 2007. gada 2. aprīļa Direktīva 2007/19/EK, ar ko groza Direktīvu 2002/72/EK, kas attiecas uz plastmasas materiāliem un izstrādājumiem, kuri paredzēti saskarei ar pārtikas produktiem, un Padomes Direktīvu 85/572/EEK, ar ko nosaka sarakstu, kur uzskaitīti aizstājēji, kas izmantojami, lai pārbaudītu tādu plastmasas materiālu un izstrādājumu sastāvdaļu migrāciju, kas paredzēti saskarei ar pārtikas produktiem (2), precizē, ka vāku starplikas ir Komisijas Direktīvas 2002/72/EK (3) darbības jomā. Tā nosaka, ka dalībvalstīm līdz 2008. gada 1. maijam jāpieņem pasākumi, kas atļauj vāku starpliku brīvu apriti, ja to īpatnējās migrācijas robežas (SML) atbilst grozītajai Direktīvai 2002/72/EK. Direktīvas 2007/19/EK 3. panta 1. punkta trešās daļas b) apakšpunkts nosaka, ka dalībvalstis no 2008. gada 1. jūlija aizliedz ražot un importēt neatbilstošas vāku starplikas.
            
         
               (2)
            
            
               Tādu vāku starpliku laišanu tirgū, kuras minētas Direktīvas 2007/19/EK 3. panta 1. punkta trešās daļas b) apakšpunktā, pārejas periodā kamēr nav īstenota minētā direktīva, regulē Komisijas Regula (EK) Nr. 372/2007 (4). Tā nosaka pagaidu SML attiecībā uz dažādu plastifikatoru apvienojumu, ko izmanto vāku starplikās, lai neapdraudētu šo ražojumu brīvu apriti, vākus un pārtiku, kas rada ievērojamu risku, nekavējoties jāizņem no tirdzniecības un vienlaicīgi ražotājiem pietiek laika pabeigt tādu starpliku izstrādi, kuras atbilst SML, kas noteikta Direktīvā 2002/72/EK, kura grozīta ar Direktīvu 2007/19/EK. Pārejas perioda ilgums noteikts līdz 2008. gada 30. jūnijam.
            
         
               (3)
            
            
               Pārtikas un vāku ražošanas nozare 2007. gada decembrī informēja Komisiju, ka līdz 2008. gada jūlijam tirgū nebūs pieejami pietiekami daudz vāku, kuru atbilstība Direktīvas 2002/72/EK prasībām ir pārbaudīta, lai iepakotu taukus saturošo pārtiku, piemēram, pārtiku eļļā, pesto un treknas mērces. Daži vāku risinājumi ir izstrādāti, bet tie neder visiem produktiem. Citi iespējamie vāku risinājumi netiek ražoti visos izmēros. Vairākus vāku risinājumus vēl nav iespējams cieši noslēgt ilgstošai glabāšanai un nav zināmas migrācijas īpatnības.
            
         
               (4)
            
            
               Vāki, kas atbilst Direktīvai 2007/19/EK, būs pieejami tikai sākot ar 2008. gada jūliju un vāku iespējamo risinājumu pārbaudes pārtikas nozare veiks pēc minētā laika. Ņemot vērā, ka taukus saturošo pārtiku, kuras iepakošanai izmantoti minētie vāki, ražo atbilstoši sezonai, un ka pārtikas ražotājiem vajag laiku, lai pārbaudītu un izvēlētos piemērotu risinājumu saviem produktiem, vajadzīgs garāks pārejas periods, kura laikā, atkāpjoties no Direktīvas 2007/19/EK 3. panta 1. punkta trešās daļas b) apakšpunkta, pārtikas iepakošanai var izmantot vākus, kuri atbilst Regulas (EK) Nr. 372/2007 prasībām. Saskaņā ar minētās trešās daļas d) apakšpunktu pārejas periods beidzas 2009. gada 30. aprīlī.
            
         
               (5)
            
            
               Tāpēc attiecīgi jāgroza Regula (EK) Nr. 372/2007.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 372/2007 groza šādi.
   
               1)
            
            
               Lēmuma 1. pantu aizstāj ar šādu pantu:
               “1. pants
               Atkāpjoties no Direktīvas 2007/19/EK 3. panta 1. punkta trešās daļas b) apakšpunkta, vākus, kuros ir plastmasas kārtas vai plastmasas pārklājums, kuras veido vāku starplikas, kas kopumā sastāv no divām vai vairākām dažādu materiālu kārtām, var laist tirgū Kopienā, ja tie atbilst ierobežojumiem un specifikācijām, kas norādītas šīs regulas pielikumā.”
            
         
               2)
            
            
               2. pantā datumu “2008. gada 30. jūnijam” aizstāj ar “2009. gada 30. aprīlim”.
            
         2. pants
   Šī regula stājas spēkā 2008. gada 1. jūlijā.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2008. gada 24. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 338, 13.11.2004., 4. lpp.
   
      (2)  OV L 91, 31.3.2007., 17. lpp. Labota ar OV L 97, 12.4.2007., 50. lpp.
   
      (3)  OV L 220, 15.8.2002., 18. lpp. Direktīvā jaunākie grozījumi izdarīti ar Direktīvu 2008/39/EK (OV L 63, 7.3.2008., 6. lpp.).
   
      (4)  OV L 97, 12.4.2007., 9. lpp.